《次韵周秀实监丞嘉仲府判叔侄贻王元渤舍人二首诗中见反且恨不与奕棋之会 其二》
宋代·刘一止

人言我老是顽仙，坐隐纹枰不计年。何用山廛分小大，直将壶峤比方圆。

争雄未羡七擒略，见事常输一着先。好觅周郎云水外，红渠千顷藕如船。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。